**APSARDZES INSTRUKCIJA**

**PAS “DAUGAVPILS SILTUMTĪKLI” OBJEKTĀ**

**“SILTUMCENTRĀLE Nr.1”**

**ZVANĪT STEIDZAMOS GADĪJUMOS**

|  |  |  |
| --- | --- | --- |
| Nr. | Nosaukums | Tālruņa numurs |
| **1.** | **Valsts policija** | **110** |
| **2.** | **Ātrā medicīniskā palīdzība** | **113** |
| **3.** | **Valsts ugunsdzēsības un glābšanas dienests** | **112** |
| **4.** | **Gāzes avārijas dienests** | **114** |
| **5.** | **Apsardzes pakalpojumu sniedzēja operatīvais vadītājs** |  |
| **6.** | **Centrālā apsardzes pults (CAP)** |  |
| **7.** | **Siltumcentrāles Nr.1 dežurējošais maiņas inženieris** | **28629489** |
| **8.** | **Siltumcentrāles Nr.1 Siltumtehnisko iekārtu inženieris (objekta atbildīgā persona)** | **28629816** |

APSARDZES NODROŠINĀŠANAS PAMATOJUMS – 2024.gada \_\_.\_\_\_\_\_\_\_\_\_ starp PAS „DAUGAVPILS SILTUMTĪKLI” (turpmāk tekstā – Pasūtītājs) un apsardzes pakalpojumu sniedzēju \_\_\_\_\_\_\_\_\_\_\_\_\_\_\_\_ (turpmāk tekstā – Izpildītājs) noslēgtais līgums Nr. \_\_\_\_\_\_\_\_\_\_\_\_\_.

APSARDZES NODROŠINĀŠANA OBJEKTOS – 24 stundas diennaktī.

Šī instrukcija reglamentē objekta sabiedriskās un iekšējās kārtības ievērošanu objekta “SILTUMCENTRĀLE Nr.1” teritorijā. Apsardzes darbinieks savā darbā ievēro šajā INSTRUKCIJĀ noteikto, kā arī Objekta kārtības noteikumus, administrācijas rīkojumus, kuri ir saskaņoti ar Izpildītāja vadību, instrukcijas par ugunsdrošību un citus saistošos rīkojumus un norādījumus. Objekts šīs INSTRUKCIJAS izpratnē ir Pasūtītāja teritorija, tās ēkas no visām pusēm, ieskaitot nožogojumu.

**VISPĀRĪGIE NOSACĪJUMI**

1. Apsardzes pakalpojuma sniegšanai izmantotie resursi – speciālie līdzekļi, radiosakaru līdzekļi atbilst Latvijas Republikas spēkā esošo normatīvo aktu prasībām.
2. Izpildītāja uzņēmumā starp tā darbiniekiem un darba devēju ir noslēgti darba līgumi, ko pēc Pasūtītāja pieprasījuma jāuzrāda.
3. Izpildītājs nodrošina Pasūtītāja Objektu diennakts apsardzi un caurlaižu režīma kontroli.
4. Izpildītājs nodrošina visu Pasūtītāju objektu drošības prasību ievērošanu, t.sk., ugunsdrošības un darba drošības prasības.
5. Pasūtītāja objektos apsardzes darbinieki (objektu drošības jautājumos) pakļaujas Pasūtītāja atbildīgajām personām šajos Objektos.
6. Izpildītājs nedrīkst mainīt posteņu skaitu, izvietojumu un apsardzes darbinieku skaitu tajos bez Pasūtītāja rakstiskas piekrišanas.
7. Izpildītājs nodrošina apsardzes darbinieku darba režīma atbilstību Darba likumam un citiem normatīvajiem aktiem.
8. Izpildītājs nodrošina apsardzes darbiniekus ar individuālo ekipējumu (steks, lukturis u.c.).
9. Izpildītājs nodrošina apsardzes darbiniekus ar vienāda stila un krāsas formas tērpiem, atšķirības emblēmām, kā arī speciālos formas tērpus ziemas un vasaras mēnešos.
10. Izpildītājs nodrošina regulāras apsardzes darbinieku pārbaudes gan dienā, gan naktī, tostarp brīvdienās un svētku dienās. Par to veic attiecīgu ierakstu maiņas pieņemšanas - nodošanas žurnālā.
11. Prasības apsardzes darbiniekiem, kuri tiek nodarbināti Pasūtītāja objektos:
    1. jābūt derīgam apsardzes sertifikātam, pēc Pasūtītāja pieprasījuma jāuzrāda sertifikāta oriģināls;
    2. apsardzes darbiniekam pienākumu izpildei nepieciešamā apjomā jāpārvalda latviešu un krievu valoda;
    3. apsardzes darbiniekam jābūt datora lietošanas iemaņām, jāprot strādāt ar Objekta drošības sistēmām;
    4. jāpārzina Objekta video novērošanas, balss izziņošanas sistēmas, pieejas kontroles, apsardzes un ugunsdzēsības signalizāciju sistēmu darbības principi;
    5. jāprot veikt pasākumus spridzināšanas draudu gadījumā, kā arī veikt evakuācijas pasākumus;
    6. jāprot veikt pasākumus ugunsgrēka gadījumā, kā arī pielietot ugunsdzēsības līdzekļus un inventāru;
    7. jāprot veikt pasākumus aizdomīgu sūtījumu saņemšanas gadījumā;
    8. jāprot sniegt pirmo palīdzību – jābūt apliecībai par pirmās palīdzības sniegšanas kursu apgūšanu, ko jāuzrāda pēc Pasūtītāja pieprasījuma.
12. Pēc Pasūtītāja pieprasījuma Izpildītājam ir jānomaina apsardzes darbinieks/i objektā.

**APSARDZES DARBINIEKA PIENĀKUMI**

1. Ierodoties darba vietā apsardzes darbiniekam ir jābūt tērptam uzņēmuma formas tērpā, līdzi jābūt apsarga sertifikātam, nodarbinātā apliecībai un personīgajam mobilajam tālrunim darbspējīgā režīmā.
2. Objektā apsardzi veikt vienam apsardzes darbiniekam maiņā, maiņa notiek pēc saskaņota grafika plkst.08:00 un plkst.20:00.
3. Uzsākot maiņu pēc saraksta pārbaudīt apsardzes postenī esošo īpašumu, atslēgas un dienesta dokumentāciju, ugunsdrošības un apsardzes signalizācijas stāvokli kā arī videonovērošanas sistēmas stāvokli.
4. Par maiņas uzsākšanu ziņot apsardzes pakalpojumu sniedzēja operatīvajam dežurantam (tālr.**\_\_\_\_\_\_\_\_\_)**.
5. Plkst.:20:00, 00:00, 02:00, 04:00, 06:00 un 08:00 ziņot operatīvajam dežurantam par situāciju apsargājamajā Objektā (tālr.**\_\_\_\_\_\_\_\_\_\_\_\_\_\_\_)**.
6. No plkst.: 17:30 – 07:30 **SC 1** veikt Objekta apgaitas ik pēc divām stundām. Apgaitas laikā pievērst uzmanību durvīm, logiem, žogam un apgaismojumam. Apgaitā konstatētās nepilnības fiksēt maiņas pieņemšanas – nodošanas žurnālā un par tām ziņot operatīvajam vadītājam (tālr.**\_\_\_\_\_\_\_\_\_\_\_\_\_\_)**.
7. Apgaitas veikt piesardzīgi, izvērtējot Objekta bīstamību.
8. Ievērot apsargājamā Objekta iekšējās darba kārtības noteikumus, darba drošības, ugunsdrošības un Instrukcijā noteiktās prasības, pārzināt un ievērot Latvijas Republikas normatīvo aktu prasības.
9. Savlaicīgi ierasties darbā (15 min pirms maiņas uzsākšanas).
10. Ievērot darba aizsardzības prasības.
11. 24 stundas diennaktī nodrošināt objekta teritorijas kontroli ar videonovērošanas sistēmas palīdzību, novēršot materiālo vērtību nelikumīgu izvešanu (iznešanu) no objekta teritorijas.
12. Kārtīgi un bez labojumiem veikt ierakstus maiņu pieņemšanas – nodošanas, atslēgu izsniegšanas – pieņemšanas, apmeklētāju un autotransporta reģistrācijas žurnālos, kā arī jebkādos citos dokumentos (piem. personas pārbaudes akts u.c.). Apsardzes žurnāli ir apsardzes pakalpojumu sniedzēja īpašums.
13. Iestājoties diennakts tumšajam laikam ieslēgt objekta apgaismojumu, ja tas nav noticis automātiski.
14. Ugunsdrošības trauksmes gadījumā ieslēgt trauksmes sirēnu un izziņot evakuāciju.
15. Uzturēt Objektā un tā teritorijā sabiedrisko kārtību, veikt nepieciešamos pasākumus, lai novērstu uzbrukumus un citas neatļautas darbības, kuras vērstas pret Objektu, nodrošināt Objektā un tā teritorijā esošu materiālo vērtību, kā arī ēku/telpu drošību pret zādzībām vai sabojāšanu vai citādu materiālās vērtības samazināšanu, veikt preventīvus pasākumus ar mērķi novērst zādzības, materiālo vērtību bojāšanu vai citādu to vērtības samazināšanu, kā arī informēt Objekta atbildīgo personu un operatīvo vadītāju par novērotajiem faktiem.
16. Būt pieklājīgam un taktiskam komunicējot ar apmeklētājiem, nezaudēt pašsavaldīšanos.
17. Neizpaust trešajām pusēm nekādu informāciju par Pasūtītāju.
18. Neļaut Objektā atrasties personām, kuras atrodas apreibinošu vielu iespaidā, liekot tādām personām atstāt Objektu, bet, ja personas to atsakās darīt, izvest no Objekta;
19. Pamanot Objektā noziedzīgas darbības (zādzības, laupīšanas un tml.), kā arī avārijas, ugunsgrēka vai citu draudu cilvēku veselībai vai dzīvībai un/vai īpašumam pazīmes, rīkoties atbilstoši apstākļiem un iespējām, veikt visus likumīgos pasākumus, lai tiktu samazināti materiālie zaudējumi, noteiktas un aizturētas kaitējumu nodarījušās personas. Nekavējoties par to informēt Valsts policiju un, nepieciešamības gadījumā, citus spec.dienestus (Neatliekamo medicīnisko palīdzības dienestu, Valsts ugunsdzēsības un glābšanas dienestu, avārijas un tml. dienestus), kā arī izsaukt papildspēkus.
20. Ja ir pamats aizdomām, ka persona nodarījusi likumpārkāpumu, aizturēt to.
21. Par jebkuriem īpašuma sabojāšanas, iznīcināšanas gadījumiem, kas ir notikuši Objektā, nekavējoties paziņot CAP (tālr. **\_\_\_\_\_\_\_\_\_\_\_\_\_\_\_\_\_)** un Objekta atbildīgajai personai - \_\_\_\_\_\_\_\_\_\_\_\_\_ pa tālr.: **28629816,** kā arīoperatīvajam vadītājam (tālr.: **\_\_\_\_\_\_\_\_\_\_\_\_\_\_\_\_\_).**
22. Veicot apsardzi būt vērīgam, uzmanīgam, nenodarboties ar blakus lietām, nepārtraukti kontrolēt situāciju Objektā.
23. Pievērst uzmanību personām, kuras bieži parādās pie Objekta, interesējas par logiem, durvīm, atslēgām, nožogošanu, apsardzes režīmu.
24. Ja notiek stihisks nelaimes gadījums (ugunsgrēks u.c. ārkārtēji apstākļi), tad personāls un speciālās mašīnas ar attiecīgo dienestu pārstāvjiem (ugunsdzēsēju, avārijas, sanitārās, Valsts policijas) tiek nekavējoties ielaistas Objekta teritorijā, apsargam nekavējoties jāziņo Objekta dežurējošajam maiņas inženierim pa tālr.: **28629489** un CAP (tālr. **\_\_\_\_\_\_\_\_\_\_\_\_\_\_\_\_\_).**
25. **ĪPAŠIE NOTEIKUMI SILTUMCENTRĀLĒ NR.1:** 
    1. **PĒC SC-1 DEŽURĒJOŠĀ MAIŅAS INŽENIERA RĪKOJUMA (MUTISKI VAI PA TĀLRUNI) ATVĒRT VĀRTUS DZELZCEĻA TRANSPORTAM!!!**
    2. Plkst.: 05:45 atvērt stāvlaukumu pie administrācijas ēkas, plkst.: 20:00 aizvērt stāvlaukumu pie administrācijas ēkas.
    3. Plkst.: 06:00 atslēgt signalizāciju administrācijas ēkā (pie apsardzes pieslēdz apkopēja).

**PERSONU CAURLAIDES REŽĪMS**

**Apsardzes darbinieka pienākumi:**

1. Nodrošināt, ka Objekta darbinieki iekļūst teritorijā tikai ar personalizētām individuālajām piekļuves kartēm (caurlaidēm).
2. Citas personas (turpmāk tekstā - Viesis) objektā tiek ielaistas izsniedzot tiem viesu kartes tikai pēc tam kad tiek uzrādīts un iesniegts personu apliecinošs dokuments (pase, ID karte, vadītāju apliecība), kas tiek uzglabāta pie apsardzes darbinieka līdz apmeklētāja atrašanās laikam objektā.
   1. Viesis objektā tiek ielaist tikai Objekta pavadošās personas klātbūtnē vai pēc Objekta apsardzes darbinieka telefoniskas sarunas un saskaņošanas ar Objekta atbildīgo darbinieku pie kā ir ieradies Viesis.
   2. Objekta apsardzes darbinieks veic ierakstu par Viesi apmeklētāju uzskaites žurnālā un norāda apmeklētāja (Viesis) vārdu, uzvārdu, uzrādīto dokumentu, izsniegtās viesu karte Nr., pie kādas Objekta personas ir ieradies Viesis un pieņem atbildīgai glabāšanai apmeklētāja iesniegtos dokumentus, par to izdarot ierakstu apmeklētāju reģistrācijas žurnālā.
   3. Viesu iesniegtie dokumenti tiek uzglabāti šim mērķim speciali aprīkotā vietā un par to atbildīgu uzglabāšanu atbild Objekta apsardzes darbinieks /Objekta apsardzes uzņēmums.
   4. Atstājot Objektu apmeklētājs nodot izsniegto viesu karti un pretī saņem savu personu apliecinošu dokumentu.
3. Ja Objekta darbiniekam nav līdzi individuālās piekļuves kartes (caurlaides), tad tas sazinās ar savas struktūrvienības/nodaļas tiešo vadītāju vai personāla daļu.

40.1 struktūrvienības/nodaļas tiešais vadītājs vai personāla daļas vadītājs precizē vai piekļuves karte (caurlaide) ir nozaudēta vai ir aizmirsta mājās.

40.2 Objekta darbinieks tiek ielaist Objektā un noformēts kā Objekta viesis atbilstoši šis instrukcijas p.39. noteiktām prasībām.

40.3. Par šādu gadījumu Objekta apsardzes darbinieks obligāti ziņo Objekta atbildīgajai personai un par ziņošanu veic ierakstu apmeklētāju uzskaites žurnālā, norādot kam un cikos ir ziņots.

1. Kontrolēt ienākošo un izejošo cilvēku plūsmu objektā.
2. Zināt un atpazīt objekta vadību.
3. Pret parakstu izsniegt un saņemt objekta darbiniekiem nepieciešamās atslēgas, to reģistrējot atslēgu pieņemšanas – nodošanas žurnālā.
4. Kontrolēt lai Objektā netiktu ienestas ar darbu pienākumu veikšanu nesaistītas mantas, kā arī netiktu iznestas Objekta mantas.

44.1 Ja Objekta darbiniekam ir nepieciešams ienest personīgās mantas vai pastāv nepieciešamība iznest ārpus Objekta Uzņēmuma mantas ir jānoformē rakstiska attiecīga atļauja (pielikums Nr.1), un par to tiek veikts ieraksts Objekta apsardzes dienesta žurnālā.

44.2 Atļauju var noformēt attiecīgās Objekta struktūrvienības vadītājs, atļauju uzglabā pie Objekta apsardzes dienesta 12 (divpadsmit) mēnešus. Uzņēmuma vadībai ir tiesības iepazīties ar šīm atļaujām.

**AUTOTRANSPORTA CAURLAIDES REŽĪMS**

**Apsardzes darbinieka pienākumi:**

1. Kontrolēt iebraucošā un izbraucošā autotransporta plūsmu.
2. Pasūtītāja dienesta autotransports iekļūst objektā ar individuālajām transporta piekļuves kartēm (caurlaidēm).
3. Objektā iebraukt/izbraukt Pasūtītāja darbinieku privātais autotransports tikai ar individuālajām transporta piekļuves kartēm (caurlaidēm).
   1. Pārējiem Objekta Pasūtītāja darbinieku individuālajam transportam iebraukt objekta teritorijā ir AIZLIEGTS, izņemot ja tiek noformēta vienreizējā personalizēta transporta individuālā piekļuves karte (caurlaide), noformēšanas kārtību skat. punktos 39. un 40, izdarot ierakstu autotransporta reģistrācijas žurnālā.
   2. vienreizējā personalizēta transporta individuālā piekļuves karte tiek noformēta pēc atbildīgās personas rakstiska rīkojuma.
4. Autotransports tiek ielaists pēc tā vadītāja mērķa noskaidrošanas un saskaņošanas ar attiecīgajām Pasūtītāja amatpersonām.
5. Viesu autotransports iekļūst objektā ar individuālajām transporta piekļuves kartēm (caurlaidēm). Ja autotransportā atrodas vairāk par vienu personu, tad pārējās personas (izņemot autovadītāju) objektā iekļūst/izkļūst caur piekļuves kontroles sistēmu apsardzes postenī, noformēšanas kārtību skat. punktā 39, izdarot ierakstu autotransporta reģistrācijas žurnālā.
6. Viss autotransports Objekta teritorijā tiek ielaists tikai saskaņā ar Pasūtītāja apstiprinātu sarakstu, vēstuli, kas atrodas apsardzes postenī, kā arī sarakstā vai vēstulē noteikto **termiņu izsniedzot tam viesa karti**. Autotransports, kas nav sarakstā, Objekta teritorijā tiek ielaists tikai pēc saskaņošanas ar objekta atbildīgo personu **un izsniedzot tam viesa karti,** izņemot operatīvo transportu.
7. Izbraucošajam autotransportam tiek pārbaudīta izvedamā krava (izņemot Pasūtītaja dienesta transportu). Iespēju robežās tiek pārbaudīta kravas atbilstība pavadzīmēs norādītajam ar faktisko situāciju.

**SPECIĀLO LĪDZEKĻU UN FIZISKĀ SPĒKA IZMANTOŠANAS NOSACĪJUMI**

1. Apsardzes darbiniekam ir tiesības pielietot fizisku spēku un speciālos līdzekļus tikai Apsardzes darbības likumā noteiktajos gadījumos, lai novērstu pretlikumīgas darbības un aizturētu likumpārkāpēju.
2. Ja ir nepieciešams – sniegt pirmo medicīnisko palīdzību.

**RĪCĪBA EKSTREMĀLĀS SITUĀCIJĀS**

1. **Apsardzes darbinieka pienākumi ugunsgrēka gadījumā:**
   1. Ja tiek konstatētas ugunsgrēka pazīmes, apsardzes darbiniekam, saglabājot mieru jānoskaidro situācija, ja 30 sekunžu laikā ugunsgrēku nevar lokalizēt pašu spēkiem, tad jāzvana Valsts ugunsdzēsības un glābšanas dienestam pa tālr.01 vai 112, jāziņo CAP (Tālr. **\_\_\_\_\_\_\_\_\_\_\_\_\_\_\_\_),** izmantojot trauksmes pogu jāizsauc mobilo grupu un jāinformē Objekta atbildīgās personas pa tālr. **28629489 – SC1 dežurējošais maiņas inženieris** un **28629816 - SC 1 atbildīgā persona.**
   2. Ja saviem spēkiem nav iespējams likvidēt ugunsgrēku, apsardzes darbiniekam jāpaziņo Objekta darbiniekiem par evakuāciju un jādara viss iespējamais, lai glābtu cilvēku dzīvības un īpašumu;
   3. Pirms ugunsdzēsēju ierašanās apsardzes darbiniekam jānodrošina ugunsdzēsējiem iespēja piekļūt pie aizdegšanās vietas, pēc ugunsdzēsēju ierašanās jāsniedz īss un precīzs situācijas apraksts;
   4. Ugunsgrēka laikā apsardzes darbiniekam jādara viss iespējamais, lai objektā neiekļūtu nepiederošas personas un netiktu izlaupīts vai bojāts īpašums;
   5. Apsardzes darbiniekam jāzina elektrības sadales skapju, hidrantu atrašanas vietas, ugunsdzēsības ierīču atrašanās vietas un jāprot ar tām rīkoties;
   6. Pēc ugunsgrēka apsardzes darbiniekam jāsniedz rakstisks pilns notikuma apraksts uzņēmuma vadībai;
   7. Elektroiekārtu dzēšanai, kas atrodas zem sprieguma, drīkst izmantot tikai pulvera ugunsdzēšamos aparātus, pirms dzēšanas atslēgt ierīcēs no tīkla.
2. **Apsardzes darbinieka pienākumi bruņota uzbrukuma gadījumā**
   1. Ja ir iespējams, vispirms informēt uzņēmuma operatīvo dežurantu; censties kontrolēt situāciju, neizraisīt šaujamieroču pielietošanu, ķīlnieku sagrābšanu;
   2. Iespēju robežās aizkavēt uzbrucējus līdz operatīvās grupas vai policijas atbraukšanai;
   3. Noskaidrot uzbrucēju skaitu, izvietojumu, uzvedību (kas ir līderis, agresivitāte, telpu un apstākļu pārzināšana);
   4. Ievērot uzbrucēju un uzbrukumā pielietoto līdzekļu pazīmes.
3. **Apsardzes darbinieka pienākumi sprādziena draudu gadījumā**
   1. Saņemot informāciju (mutiski, rakstiski vai telefoniski) par sprāgstvielas atrašanos ēkā, apsardzes darbiniekam jāsaglabā miers un nekavējoties jāziņo:

* apsardzes vadībai, lēmuma pieņemšanai \_\_\_\_\_\_\_\_\_\_\_\_
* policijai 110
* valsts ugunsdrošības un glābšanas dienestam 112
* CAP \_\_\_\_\_\_\_\_\_\_\_\_
* **SC1 dežurējošais maiņas inženieris 28629489**
* **SC1 atbildīgā persona 28629816** 
  1. Ja iespējams, nodibināt kontaktu ar informatoru (ierakstīt paziņojumu, atzīmēt informatora pazīmes, censties iegūt vēstuli savā rīcībā, utt);
  2. Pēc cilvēku evakuācijas aizslēgt ārējās durvis un gaidīt policijas ierašanos;
  3. Pēc policijas darbinieku ierašanās sniegt īsu un precīzu situācijas aprakstu un rīkoties pēc viņu norādījumiem;
  4. Pēc trauksmes atsaukšanas iesniegt pilnu notikuma aprakstu uzņēmuma vadībai.

**AIZLIEGUMI APSARDZES DARBINIEKIEM**

1. Apsardzes darbiniekam aizliegts ierasties darbā bez dienesta formas, estētiski nepieņemamā izskatā.
2. Ierasties darba vietā alkoholisko, narkotisko vai cita veida apreibinošo vielu iedarbības rezultātā.
3. Aizliegts patvaļīgi pamest posteni, nesagaidot nomainošo darbinieku (diennakts postenim).
4. Patvaļīgi, bez fiziskas apsardzes operatīvā vadītāja atļaujas nodot maiņu citam, nevis tam darbiniekam, kam tās pienākas atbilstoši darba grafikam;
5. Smēķēt tam neparedzētās vietās, lietot alkoholiskos dzērienus, toksiskās vai/un narkotiskas vielas, gulēt, lasīt, izmanot mobilo telefonu vai portatīvo datoru, lai spēlētu spēles, u.c. kā arī citādā veidā mazināt uzmanību apsardzei;
6. Bez nepieciešamības sarunāties ar Objekta darbiniekiem;
7. Atrasties darba vietā savā brīvajā laikā;
8. Ielaist apsargājamā objektā nepiederošas personas. Apsardzes darbinieki, kuri neveic dienesta pienākumus, nav tiesīgi atrasties apsardzes objektā un traucēt darbiniekiem tiešo darba pienākumu veikšanu.
9. Objektā izjaukt, tīrīt vai kā citādi neatbilstoši izmantot šaujamieroci;
10. Sniegt nepiederošām personām, masu informācijas līdzekļu pārstāvjiem informāciju par Objekta īpatnībām.
11. Apsardzes darbiniekiem kuri veic dienesta pienākumus aizliegts novietot personīgās automašīnas SC-1 apsargājamā teritorijā izņemot stāvvietu pie pārvaldes ēkas, bet apsardzes darbiniekiem kuri neveic dienesta pienākumus arī stāvvietā pie pārvaldes ēkas.
12. Glabāt apsardzes telpā priekšmetus, kuri nav norādīti apsargājamā objekta inventāra sarakstā.

**APSARDZES DARBINIEKA ATBILDĪBA**

1. Darbinieks ir atbildīgs par šīs instrukcijas prasību neievērošanu;
2. Personas, kas pārkāpušas šīs instrukcijas prasības, saucamas pie disciplinārās atbildības un kriminālatbildības (atkarībā no nodarījuma rakstura un sekām).

Pielikums Nr.1

**,,Apstiprinu”**

Siltumcentrāles Nr.1

Atbildīgā persona

\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_/

202\_\_\_. \_\_\_\_\_. \_\_\_\_\_\_\_\_\_\_\_

**Atļauja mantu, īpašuma laicīgai ienešanai/ laicīgai iznešanai Siltumcentrāles Nr.1 teritorijā**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(Darbinieka vārds, uzvārds,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

struktūrvienības nosaukums)

**Lūdzu atļaut man ienest / ievest Siltumcentrāles Nr.1 teritorijā man piederošo īpašumu:**

(vajadzīgo pasvītrot)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( mantas nosaukums, marka, rūpn.Nr., norādīt kādam mērķim

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

manta tiek ienesta / ievesta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Manta tiek ievesta/ienesta uz laika posmu no 202\_\_. \_\_\_\_. \_\_\_\_\_\_ līdz 202\_\_. \_\_\_\_. \_\_\_\_\_\_.

**Lūdzu atļaut man uz laiku iznest/ izvest no Siltumcentrāles Nr.1 teritorijas PAS**

(vajadzīgo pasvītrot)

**,,Daugavpils Siltumtīkli’’ īpašumu:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(īpašums nosaukums, marka, rūpn.Nr., norādīt kādam mērķim īpašums

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tiek iznests / izvests)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Manta tiek ievesta/ienesta uz laika posmu no: 202\_\_\_. \_\_\_\_. \_\_\_\_\_\_ līdz 202\_\_. \_\_\_\_.\_\_\_\_.

**,,Saskaņots”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(struktūrvienības vadītāja amats, vārds, uzvārds, paraksts)

202\_\_\_\_. \_\_\_\_\_\_. \_\_\_\_\_\_\_\_\_\_\_\_\_\_

Ar instrukciju iepazīstināts:

|  |  |  |
| --- | --- | --- |
| **Vārds, uzvārds** | **Datums** | **Paraksts** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |